O‘zbekiston Prezidenti majburiyatlarini bajarayotgan Shavkat Mirziyoyev 14 sentabrda O‘zbekiston bosh prokurorining yangi o‘rinbosarini tayinladi. Mirziyoyev farmoniga ko‘ra, bu lavozimga Murotjon Azimov tayinlandi. Bungacha Azimov Buxoro viloyati prokuraturasini boshqarib kelgan. Bundan oldinroq, O‘ktamjon Saidov besh yil muddatga Surxondaryo viloyati prokurori etib tayinlangani haqida xabar qilingandi. Surxondaryoning sobiq prokurori Botir Qudratxo‘jayev avgust oyida Toshkent shahri prokurori etib tayinlangan.